संभाग स्तरीय प्रतियोगिता 1 जनवरी को
सागर। युवा उत्सव के अंतर्गत जिला स्तरीय मूर्तिकला, चित्रकला, मिमिक्री का आयोजन विशेष प्रस्तुति के रूप में जिला खेल एवं युवा कल्याण विभाग खेल परिसर में सोमवार को किया गया। उक्त विधाओं में 15 से 35 आयु वर्ग के पुरुष, महिला वर्ग के लगभग 30 प्रतिभागियों ने भाग लिया। यहां प्रथम स्थान प्राप्त करने वाले प्रतिभागी रवीन्द्र भवन में 1 जनवरी को होने वाली संभाग स्तरीय प्रतियोगिता में हिस्सा लेंगे।
प्रथम, द्वितीय एवं तृतीय स्थान प्राप्त प्रतिभागियों को जिला खेल एवं युवा कल्याण अधिकारी द्वारा प्रमाण-पत्र एवं पुरस्कार प्रदान कर सम्मानित किया गया। जिला स्तरीय आयोजन में सभी विधाओं के निर्णायक उपस्थित थे। मूर्तिकला, चित्रकला, मिमक्री विधाओं के सफल आयोजन पर जिला खेल एवं युवा कल्याण अधिकारी राजेन्द्र कोष्टा ने आभार माना।
1. मूर्तिकला : प्रथम प्रवीण विश्वकर्मा द्वितीय नीतेश विश्वकर्मा तृतीय अंकित विश्वकर्मा।
2. चित्रकला : प्रथम वीरेन्द्र विश्वकर्मा द्वितीय मेघा नायक तृतीय शान्या कचेर।
3. मिमिक्री : प्रथम विश्वनाथ पटेल द्वितीय राहुल सोनी तृतीय प्रहलाद दांगी।
hin_Deva hin_Deva hin_Deva mai_Deva mai_Deva mai_Deva